
Text rozhodnutia
Súd: Krajský súd Bratislava Spisová značka: 8Sd/78/2014 Identifikačné číslo súdneho spisu: 1014200886 Dátum vydania rozhodnutia: 28. 02. 2020 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2020:1014200886.3 Uznesenie Krajský súd v Bratislave v právnej veci navrhovateľov: 1/. I. A., N. M. D.. X, N., X/ L.. O. A., N. D. U. XX, N., X/ L.. W. A., N. Z.. S. X, N. (ako právnych nástupcov po pôvodnom navrhovateľovi L.. V. A.) proti odporkyni: Sociálna poisťovňa, ústredie so sídlom Ul. 29. augusta č. 8-10, Bratislava v konaní o opravnom prostriedku pôvodného navrhovateľa zo dňa 10.4.2014 proti rozhodnutiu odporkyne č.: XXX XXX XXXX X-L.. zo dňa 18.2.2014 takto r o z h o d o l : Krajský súd v Bratislave konanie z a s t a v u j e . Žiaden z účastníkov konania nemá právo na náhradu trov tohto konania. o d ô v o d n e n i e : Dňa 3.6.2014 bol konajúcemu Krajskému súdu v Bratislave (ďalej len „súd“) prostredníctvom odporkyne doručený návrh - opravný prostriedok pôvodného navrhovateľa z 10.4.204, ktorým sa domáhal zrušenia napadnutého rozhodnutia odporcu č.: XXX XXX XXXX X-L.. zo dňa 18.2.2014. Z oznámenia o úmrtí Mestskej časti Bratislava - Karlova Ves súd zistil, že pôvodný navrhovateľ zomrel 25.8.2018. Z uznesenia Okresného súdu Bratislava IV. sp. zn.: 65D/254/2018, Dnot 75/2018 zo 7.12.2018 súd zistil, že dedičmi po zomretom pôvodnom navrhovateľovi sú: pozostalá manželka I. A., L.. O. A. V. L.. W. A. - synovia poručiteľa. Na základe výzvy súdu sa navrhovateľka 1/ podaním zo 7.11.2019, navrhovateľ 2/ podaním z 30.10.2019 a navrhovateľ 3/ podaním z 24.2.2020 zhodne vyjadrili, že na pokračovaní v konaní netrvajú a návrh pôvodného navrhovateľa berú späť. Podľa ust. § 250l ods.1 Občianskeho súdneho poriadku (ďalej len „O.s.p.“): Podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa ust. ods. 2 citovaného zákonného ustanovenia: Pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250 a. Podľa ust. § 250h ods. 2 O.s.p.: Až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ust. § 250d ods.3 O.s.p.: Súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2). Odvolanie proti uzneseniu je prípustné. Pretože navrhovatelia v 1/ - 3/ rade po podaní návrhu - opravného prostriedku proti napadnutému rozhodnutiu odporkyne zobrali návrh späť v celom rozsahu, súd s poukazom na citované zákonné ustanovenia konanie zastavil. O trovách konania súd rozhodol v súlade s analogickým použitím ust. § 146 ods.1, písm. c), O.s.p. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, písomne, vo dvoch vyhotoveniach. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. (§ 205 ods. 1 O.s.p).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2020:1014200886.3 (dáta aktuálne k 13. 11. 2026). Záväzné je znenie zverejnené súdom.




